《喜雨歌》
宋代·王炎

去年夏旱田原枯，龙骨取水禾不苏。
张颐待哺神所悯，吏既祷不甘雨随。
东阡西陌喜相贺，化我硗确成膏腴。
炊粳酿黍作秋社，翁媪醉饱儿孙嬉。
今年种艺方入士，梅天宜雨还不雨。
高仰不田龟兆开，污邪亦半无流水。
帝从人欲不待祈，丰隆击鼓群龙趋。
山南山北起云雾，雨脚急来如绠縻。
富家安坐有红粟，田家作苦惟饘粥。
丁壮力耕儿饭牛，旱时得雨胜珠玉。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。